** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 65**

(protokols Nr. 6, 27. p.)

**Par jauna nekustamā īpašuma izveidošanu Cesvainē, Madonas novadā**

Madonas novada pašvaldība veic zemes vienības ar kadastra apzīmējumu 7007 004 0074 uzmērīšanu, lai to nostiprinātu zemesgrāmatā uz pašvaldības vārda.

Zemes vienība ar kadastra apzīmējumu 7007 004 0074 ir pašvaldībai piekritīgā zeme, pamatojoties uz Cesvaines novada pašvaldības 17.12.2009. domes lēmumu Nr. 11,13.

Zemes vienība Cesvainē ar kadastra apzīmējumu 7007 004 0074 ir nekustamā īpašuma Apbraucamais ceļš Nr. 3 ar kadastra Nr. 7007 004 0074 sastāvā. Nekustamais īpašums “Apbraucamais ceļš Nr. 3”, Cesvainē, Madonas novadā, sastāv no divām zemes vienībām: zemes vienība ar kadastra apzīmējumu 7007 004 0074 32100 m2 platībā un zemes vienības ar kadastra apzīmējumu 7007 005 0090 4500 m2 platībā.

Lai zemes vienību ar kadastra apzīmējumu 7007 004 0074 nostiprinātu zemesgrāmatā kā atsevišķu īpašumu, ir nepieciešams no zemes īpašuma ar kadastra Nr. 7007 004 0074 atdalīt zemes vienību ar kadastra apzīmējumu 7007 005 0090.

Pašvaldībai nav nepieciešams saglabāt zemes vienību pašvaldības funkciju veikšanai.

Ņemot vērā iepriekš minēto un pamatojoties uz “Zemes ierīcības likuma” pārejas noteikumu 1. punktu (*Līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu, apvienošanu vai zemes robežu pārkārtošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības. Lēmumam pievieno grafisko pielikumu, kurā norādīts zemes vienību sadalīšanas, apvienošanas vai zemes robežu pārkārtošanas risinājums),*”Nekustamā īpašuma valsts kadastra likuma” 9. panta pirmo daļu (*Zemes vienībai un zemes vienības daļai vai plānotai zemes vienībai un zemes vienības daļai nosaka nekustamā īpašuma lietošanas mērķi un lietošanas mērķim piekrītošo zemes platību. To atbilstoši Ministru kabineta noteiktajai kārtībai un vietējās pašvaldības teritorijas plānojumā noteiktajai izmantošanai vai likumīgi uzsāktajai izmantošanai nosaka vietējā pašvaldība, kuras administratīvajā teritorijā atrodas konkrētā zemes vienība un zemes vienības daļa, izņemot šī panta daļas 2. punktā minēto gadījumu;),* pamatojoties uz Saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa" II. daļas 2.4. punkta, 3. apakšpunktu - “Izstrādājot lokālplānojumus, detālplānojumu vai zemes ierīcības projektu, ņemot vērā zemes lietderīgas izmantošanas iespējas, esošās apbūves un zemes vienību robežu struktūru, kā arī dabiskos robežu elementus, pieļaujama atsevišķu zemes vienību minimālās platības samazināšana, kas atsevišķi saskaņojama pašvaldības domes sēdē; saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu;* saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*.

Pamatojoties uz „Publiskās personas mantas atsavināšanas likuma” 3. panta pirmās daļas 1. punktu, 4. pantu, ņemot vērā 16.07.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izveidot jaunu zemes īpašumu, kurā iekļaut zemes vienību ar kadastra apzīmējumu 7007 005 0090 4500 m2 platībā, atdalot to no nekustamā īpašuma ar kadastra numuru 7007 004 0074 un piešķirt nosaukumu “Apbraucamais ceļš Nr. 4”, Cesvaine, Madonas novads.
2. Nekustamā īpašuma pārvaldības un teritorijas plānošanas nodaļai lēmumu iesniegt Valsts zemes dienestā kadastra datu aktualizācijai.
3. Nostiprināt zemesgrāmatā uz Madonas novada pašvaldības vārda zemes vienību ar kadastra apzīmējumu 7007 004 0074 “Apbraucamais ceļš Nr. 3”, Cesvaine, Madonas novads.

 Domes priekšsēdētājs A. Lungevičs

*Čačka 28080793*